CELEX: 32014R0220
Language: hu
Date: 2014-03-07 00:00:00
Title: A Bizottság 220/2014/EU rendelete ( 2014. március 7. ) a 479/2009/EK tanácsi rendeletnek az európai unióbeli nemzeti és regionális számlák európai rendszerére történő hivatkozások tekintetében történő módosításáról

8.3.2014   
            
            
               HU
            
            
               Az Európai Unió Hivatalos Lapja
            
            
               L 69/101
            
         
      A BIZOTTSÁG 220/2014/EU RENDELETE
   
   (2014. március 7.)
   a 479/2009/EK tanácsi rendeletnek az európai unióbeli nemzeti és regionális számlák európai rendszerére történő hivatkozások tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló, 2009. május 25-i 479/2009/EK tanácsi rendeletre (1) és különösen annak 17. cikkére,
   mivel:
   
               (1)
            
            
               A „kormányzat”, „hiány” és „beruházás” fogalmak meghatározását a Szerződésekhez csatolt, a túlzott hiány esetén követendő eljárásról szóló jegyzőkönyvben és a 479/2009/EK rendeletben a Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelettel (2) létrehozott, a Közösségben a nemzeti és regionális számlák európai rendszerére (a továbbiakban: ESA 95) történő hivatkozással állapították meg.
            
         
               (2)
            
            
               Az európai unióbeli nemzeti és regionális számlák európai rendszeréről szóló, 2013. május 21-i 549/2013/EU európai parlamenti és tanácsi rendelet (3) (a továbbiakban: ESA 2010) a tagállamok közötti összehasonlítható eredmények érdekében megállapítja a közös szabványok, fogalommeghatározások, osztályozások és a tagállamok által az Unió követelményei szerint készítendő számlákra vonatkozó számviteli szabályok referenciakeretét.
            
         
               (3)
            
            
               Az ESA 2010 az ESA 95 felülvizsgált változata, ebből adódóan a 479/2009/EK rendeletet új hivatkozásokkal kell kiegészíteni.
            
         
               (4)
            
            
               A 479/2009/EK rendeletet ezért ennek megfelelően módosítani kell.
            
         
               (5)
            
            
               Az ESA 2010-re történő új hivatkozások alkalmazásával kapcsolatos zavarok elkerülése érdekében az e rendeletben meghatározott intézkedéseket 2014. szeptember 1-jétől kell alkalmazni,
            
         ELFOGADTA EZT A RENDELETET:
   1. cikk
   A 479/2009/EK rendelet a következőképpen módosul:
   
               1.
            
            
               Az „ESA 95”-re történő valamennyi hivatkozás helyébe „ESA 2010”-re történő hivatkozás lép.
            
         
               2.
            
            
               Az 1. cikk (1) bekezdése helyébe az alábbi szöveg lép:
               „A túlzott hiány esetén követendő eljárásról szóló jegyzőkönyv és e rendelet alkalmazásában a (2)–(6) bekezdésben rögzített fogalmak az európai unióbeli nemzeti és regionális számlák európai rendszeréről szóló, 2013. május 21-i 549/2013/EU európai parlamenti és tanácsi rendeletnek (a továbbiakban: ESA 2010) megfelelően kerülnek meghatározásra. A zárójelben lévő kódok az ESA 2010-re utalnak.”;
            
         
               3.
            
            
               Az 1. cikk (3) bekezdése a következőképpen módosul:
               
                           a)
                        
                        
                           az „EDP B.9” kód helyébe a „B.9” kód lép;
                        
                     
                           b)
                        
                        
                           az „EDP D.41” kód helyébe a „D.41” kód lép.
                        
                     
         
               4.
            
            
               Az 1. cikk (5) bekezdésének második albekezdése helyébe az alábbi szöveg lép:
               „Az államadósság a kormányzat kötelezettségeinek következő, ESA 2010-ben meghatározott kategóriáiból áll: készpénz és betétek (AF.2); hitelviszonyt megtestesítő értékpapírok (AF.3) és hitelek (AF.4).”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. szeptember 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 7-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 145., 2009.6.10., 1. o.
   
      (2)  HL L 310., 1996.11.30., 1. o.
   
      (3)  HL L 174., 2013.6.26., 1. o.